cyanic-selkie/wikianc huggingface dataset:
การยกกำลัง
0 ยกกำลัง 0
ในการกำหนดที่ไม่เกี่ยวข้องกับความต่อเนื่องของเลขชี้กำลัง การตีความว่า 00 คือ 1 ช่วยให้สูตรต่าง ๆ ง่ายขึ้นและไม่จำเป็นต้องนำเอาทฤษฎีบทอื่นมาอธิบายเป็นกรณีพิเศษ ตัวอย่างเช่น
ในทางตรงข้าม เมื่อ 00 เกิดจากลิมิตในรูปแบบ ซึ่งเป็นการกำหนดที่เกี่ยวข้องกับความต่อเนื่อง จะถูกพิจารณาให้เป็นรูปแบบยังไม่กำหนด (indeterminate form)
มุมมองที่แตกต่างในอดีต
ผู้แต่งตำราหลายคนตีความสถานการณ์ข้างต้นในวิธีที่แตกต่างกันเช่น
การถกเถียงเกิดขึ้นในช่วงต้นคริสต์ศตวรรษที่ 19 เป็นอย่างน้อย ในเวลานั้นนักคณิตศาสตร์ส่วนมากยอมรับว่า 00 = 1 จนกระทั่งโคชี (Cauchy) ได้แสดงรายการ 00 พร้อมกับนิพจน์อื่น ๆ เช่น ในตารางรูปแบบที่ไม่นิยาม ในช่วงคริสต์ทศวรรษ 1830 ลิบรี (Libri) ได้เผยแพร่เกี่ยวกับการให้เหตุผลที่ทำให้ไม่น่าเชื่อว่า 00 = 1 กล่าวคือ การอ้างว่า  เมื่อใดก็ตามที่  เป็นการสันนิษฐานที่ผิด และเมอบิอุส (Möbius) ก็เห็นด้วยกับเขา ผู้ออกความเห็นคนหนึ่งที่ใช้ชื่อว่า "S" ได้ให้ตัวอย่างของการโต้แย้ง (e−1/t) t ตัวอย่างนี้ทำให้การถกเถียงสงบเงียบลงชั่วระยะเวลาหนึ่ง ผลสรุปที่ปรากฏของเรื่องนี้คือ 00 ไม่ควรนิยาม
มาตรฐานจำนวนจุดลอยตัว IEEE
มาตรฐานจำนวนจุดลอยตัว IEEE 754-2008 ใช้ในการออกแบบไลบรารีเกี่ยวกับจำนวนจุดลอยตัวเป็นส่วนมาก มาตรฐานดังกล่าวได้แนะนำฟังก์ชันที่แตกต่างกันสำหรับคำนวณการยกกำลังต่อไปนี้
ภาษาโปรแกรม
ภาษาโปรแกรมส่วนใหญ่ที่มีฟังก์ชันการยกกำลังถูกนำมาทำให้เกิดผลโดยใช้ฟังก์ชัน <tt>pow</tt> ของ IEEE ดังนั้นมันจึงให้ค่า 00 เป็น 1 มาตรฐานภาษาซีและภาษาซีพลัสพลัสในเวลาต่อมาได้อธิบายสิ่งนี้ว่าเป็นพฤติกรรมเชิงบรรทัดฐาน (normative) มาตรฐานภาษาจาวาก็ประกาศให้ใช้พฤติกรรมนี้  ในดอตเน็ตเฟรมเวิร์ก ก็ให้ค่า 00 เป็น 1 เช่นกัน
ซอฟต์แวร์คณิตศาสตร์
หมายเหตุ "ลดรูป" หมายถึง ให้ค่าผลลัพธ์โดยอัตโนมัติ แม้จะไม่ระบุค่าของ a
ลิมิตของการยกกำลัง
หัวข้อ 0 ยกกำลัง 0 ได้แสดงตัวอย่างลิมิตของรูปแบบยังไม่กำหนด 00 ไว้จำนวนหนึ่ง ตัวอย่างเหล่านี้มีลิมิตต่าง ๆ แต่มีค่าแตกต่างกัน แสดงให้เห็นว่าฟังก์ชันสองตัวแปร xy ไม่มีลิมิตที่จุด (0, 0) จึงอาจเกิดคำถามว่าฟังก์ชันนี้มีลิมิตที่จุดไหนบ้าง
เพื่อความถูกต้องยิ่งขึ้น พิจารณาฟังก์ชัน f (x, y) = xy ที่นิยามบนโดเมน D = { (x, y)  ∈ R2 : x > 0} ดังนั้น D อาจถูกมองว่าเป็นเซตย่อยของ 2 (นั่นคือเซตของคู่อันดับ (x, y) ทั้งหมด ซึ่ง x, y อยู่บนเส้นจำนวนจริงขยาย  = [−∞,  +∞] โดยสร้างขึ้นจากทอพอโลยีผลคูณ) ซึ่งจะรวมจุดต่าง ๆ ที่ทำให้ฟังก์ชัน f มีลิมิต
โดยข้อเท็จจริง f จะมีลิมิตที่จุดสะสม (accumulation point) ต่าง ๆ ของ D ยกเว้น (0, 0), (+∞, 0), (1, +∞) และ (1, −∞) ด้วยเหตุนี้เราจึงสามารถนิยามการยกกำลัง xy ด้วยความต่อเนื่องเมื่อใดก็ตามที่ 0 ≤ x ≤ +∞, −∞ ≤ y ≤ +∞ โดยยกเว้น 00, (+∞) 0, 1+∞ และ 1−∞ ซึ่งเหลือเป็นรูปแบบยังไม่กำหนด
ภายใต้การนิยามโดยความต่อเนื่องนี้ จะได้
กำลังเหล่านี้ได้มาจากการหาลิมิตของ xy สำหรับค่า x ที่เป็นบวก วิธีการนี้ไม่อนุญาตให้นิยาม xy เมื่อ x < 0 เพราะคู่อันดับ (x, y) ต่าง ๆ ที่ x < 0 ไม่ใช่จุดสะสมของ D
การคำนวณกำลังจำนวนเต็มอย่างมีประสิทธิภาพ
วิธีการคำนวณที่ง่ายที่สุดของ an คือการคูณเป็นจำนวน n−1 ครั้ง แต่มันก็อาจคำนวณได้อย่างมีประสิทธิภาพมากขึ้นดังตัวอย่างต่อไปนี้ เช่นโจทย์ให้คำนวณ 2100 แต่เราทราบว่า 100 = 64 + 32 + 4 เราอาจคำนวณตามลำดับดังนี้ ขั้นตอนเหล่านี้จำเป็นต้องใช้การคูณเพียงแค่ 8 ครั้ง (ผลคูณในขั้นตอนสุดท้ายใช้การคูณ 2 ครั้ง) แทนที่จะต้องคูณถึง 99 ครั้ง
จำนวนครั้งของการคูณที่จำเป็นสำหรับคำนวณ an โดยทั่วไปสามารถลดให้เหลือ Θ (log n) โดยใช้การยกกำลังด้วยกำลังสอง (exponentiation by squaring) หรือโดยนัยทั่วไปขึ้นอีกคือ การยกกำลังด้วยลูกโซ่การบวก (addition-chain exponentiation) การหาลำดับของการคูณ น้อยที่สุด ของ an (ลูกโซ่การบวกสั้นที่สุดของเลขชี้กำลัง) เป็นข้อปัญหาที่ยากข้อหนึ่ง เพราะขั้นตอนวิธีอันมีประสิทธิภาพยังไม่เป็นที่ทราบในปัจจุบัน (ดูเพิ่มที่ปัญหาผลรวมเซตย่อย) แต่ขั้นตอนวิธีแบบศึกษาสำนึก (heuristic) ที่มีประสิทธิภาพอย่างสมเหตุสมผลก็มีให้ใช้มากมาย
สัญกรณ์ยกกำลังสำหรับชื่อฟังก์ชัน
การใส่ตัวยกจำนวนเต็มถัดจากชื่อหรือสัญลักษณ์ของฟังก์ชัน ซึ่งดูเหมือนว่าฟังก์ชันนั้นกำลังถูกยกกำลัง โดยทั่วไปจะหมายถึงการประกอบฟังก์ชัน (function composition) มากกว่าจะเป็นการคูณซ้ำ ๆ ดังนั้น f3 (x) จึงอาจหมายถึง f (f (f (x) ) ) โดยเฉพาะอย่างยิ่ง f−1 (x) ตามปกติใช้แสดงถึงฟังก์ชันผกผันของ f; ฟังก์ชันซ้อน (iterated function) ที่เกิดจากการประกอบฟังก์ชันเป็นประโยชน์ในการศึกษาแฟร็กทัลและระบบเชิงพลวัต (dynamical system) ชาร์ลส แบบเบจ เป็นคนแรกที่เริ่มศึกษาปัญหาการหาค่าของรากที่สองเชิงฟังก์ชัน f1/2 (x)
อย่างไรก็ตาม ฟังก์ชันตรีโกณมิติก็ใช้สัญกรณ์พิเศษเช่นนั้นด้วยเหตุผลทางประวัติศาสตร์ กล่าวคือ เลขชี้กำลังที่เป็นบวกถูกวางไว้หลังชื่อย่อของฟังก์ชัน หมายถึงผลลัพธ์ของการยกกำลังด้วยเลขชี้กำลังนั้น ในขณะที่เลขชี้กำลัง −1 แสดงถึงฟังก์ชันผกผัน ตัวอย่างเช่น sin2x เป็นการเขียนอย่างย่อแทน (sin x) 2 โดยไม่ใช้วงเล็บ แต่ในขณะเดียวกัน sin−1x หมายถึงฟังก์ชันผกผันของไซน์คือ arcsin x เพราะมันไม่จำเป็นต้องมีส่วนกลับของฟังก์ชันตรีโกณมิติเนื่องจากมันมีชื่อและชื่อย่อของมันเองอยู่แล้ว เช่น 1/ (sin x) = (sin x) −1 ก็คือ csc x เป็นต้น สัญนิยมที่คล้ายกันนี้ก็ใช้กับลอการิทึมด้วย เช่น log2x หมายถึง (log x) 2 ไม่ใช่ log log x
พีชคณิตนามธรรม
จะมีสมบัติต่าง ๆ ดังต่อไปนี้
ถ้าการดำเนินการนี้มีสมาชิกเอกลักษณ์ทั้งสองด้านเป็น 1 (มักแสดงด้วย e) ดังนั้น x0 จะถูกนิยามให้เท่ากับ 1 สำหรับค่า x ใด ๆ
ถ้าการดำเนินการนี้ก็มีสมาชิกผกผันทั้งสองด้านและการคูณเปลี่ยนหมู่ได้ จะทำให้แม็กม่า (magma) กลายเป็นกรุป ตัวผกผันของ x สามารถแสดงได้ด้วย x−1 และเป็นไปตามกฎปกติทั้งหมดของเลขชี้กำลัง
ถ้าการคูณสามารถสลับที่ได้ (ตัวอย่างเช่นในอาบีเลียนกรุป) จะทำให้การดำเนินการมีสมบัตินี้ด้วย
ถ้าการดำเนินการทวิภาคนั้นเขียนอยู่ในรูปแบบการบวก ซึ่งมักใช้กับอาบีเลียนกรุป ดังนั้นวลี "การยกกำลังคือการคูณซ้ำ ๆ" จึงสามารถตีความได้เป็น "การคูณคือการบวกซ้ำ ๆ" เพราะฉะนั้นกฎแต่ละข้อของการยกกำลังข้างต้นก็เทียบเคียงได้กับกฎต่าง ๆ ของการคูณ
เมื่อเรามีการดำเนินการหลายอย่างแล้ว การดำเนินการใด ๆ อาจถูกกระทำซ้ำโดยใช้การยกกำลัง การแสดงว่าการดำเนินการกำลังถูกกระทำซ้ำ โดยปกติจะใส่สัญลักษณ์กำกับตัวยก อาทิ x∗n หมายถึง x ∗ ··· ∗ x หรือ x#n หมายถึง x # ··· # x ไม่ว่า ∗ กับ # จะเป็นการดำเนินการอะไรก็ตาม
สัญกรณ์ตัวยกก็มีใช้เช่นกัน โดยเฉพาะในเรื่องทฤษฎีกรุป เพื่อแสดงการสังยุค (conjugation) อาทิ gh = h−1gh เมื่อ g และ h เป็นสมาชิกของกรุปบางกรุป แม้ว่าการสังยุคจะปฏิบัติตามกฎของการยกกำลังเหมือนกัน แต่ไม่ใช่ตัวอย่างของการคูณซ้ำในกรณีใด ๆ ; ควอนเดิล (quandle) เป็นโครงสร้างเชิงพีชคณิตชนิดหนึ่งที่มีกฎของการสังยุคเหล่านี้เป็นบทบาทหลัก
เซต
ถ้า n เป็นจำนวนธรรมชาติและ A เป็นเซตใด ๆ นิพจน์ An มักถูกใช้เพื่อแสดงเซตของ n สิ่งอันดับของสมาชิกของ A สิ่งนี้เทียบเท่ากับการกำหนดให้ An หมายถึงเซตของฟังก์ชันจาก {0, 1,  2,  ...,  n−1} ไปยัง A; n สิ่งอันดับ (a0,  a1,  a2,  ...,  an−1) เป็นตัวแทนของฟังก์ชันที่ส่งค่าจาก i ไปยัง ai
กำหนดให้จำนวนเชิงการนับ κ ที่ไม่จำกัดและเซต A เซตหนึ่ง สัญกรณ์ Aκ ก็ยังใช้แสดงถึงเซตของฟังก์ชันทั้งหมดจากเซตที่มีขนาดเท่ากับ κ ไปยัง A บางครั้งก็เขียนในรูปแบบ κA เพื่อทำให้แตกต่างจากการยกกำลังเชิงการนับ ดังที่จะได้กล่าวต่อไป
การยกกำลังแบบนัยทั่วไปสามารถนิยามขึ้นได้สำหรับการดำเนินการบนเซต หรือสำหรับเซตที่มีโครงสร้างพิเศษเพิ่มเติม ตัวอย่างเช่นในพีชคณิตเชิงเส้น เราสามารถแจกแจงดัชนีผลบวกตรงของปริภูมิเวกเตอร์บนเซตดัชนีใด ๆ หรืออาจกล่าวได้ว่า เมื่อ Vi แต่ละตัวคือปริภูมิเวกเตอร์ปริภูมิหนึ่ง ดังนั้นถ้า Vi = V สำหรับแต่ละค่า i แล้ว ผลลัพธ์จากผลบวกตรงสามารถเขียนให้อยู่ในสัญกรณ์ยกกำลังเป็น V⊕N หรือเขียนเพียงแค่ VN โดยทำความเข้าใจว่าเป็นผลบวกตรงโดยปริยาย นอกจากนี้เราอาจแทนที่เซต N ด้วยจำนวนเชิงการนับ n เพื่อให้ได้ Vn แม้ว่าไม่ต้องเลือกเซตมาตรฐานเจาะจงที่มีภาวะเชิงการนับเป็น n สิ่งนี้สามารถนิยามโดยขึ้นอยู่กับสมสัณฐาน (isomorphism) เพียงเท่านั้น เมื่อนำเอา V มาเป็นฟีลด์ R สำหรับจำนวนจริง (เทียบได้กับปริภูมิเวกเตอร์บนตัวเอง) และ n เป็นจำนวนธรรมชาติบางจำนวน จะได้ปริภูมิเวกเตอร์สามัญที่สุดที่ศึกษากันในพีชคณิตเชิงเส้น นั่นคือปริภูมิแบบยุคลิด Rn
ถ้าหากฐานของการดำเนินการยกกำลังเป็นเซต การดำเนินการนั้นจะเรียกว่าผลคูณคาร์ทีเซียนเมื่อไม่มีเงื่อนไขอื่นเพิ่มเติม เนื่องด้วยผลคูณคาร์ทีเซียนต่าง ๆ ให้ผลเป็น n สิ่งอันดับ (n-tuple) ซึ่งสามารถแสดงแทนด้วยฟังก์ชันบนเซตที่มีภาวะเชิงการนับที่เหมาะสม ดังนั้น SN จึงหมายถึงเซตของฟังก์ชันทั้งหมดจาก N ไปยัง S ในกรณีนี้ สิ่งนี้เข้ากันได้กับการยกกำลังของจำนวนเชิงการนับในแง่ที่ว่า |SN| = |S|undefined เมื่อ |X| หมายถึงภาวะเชิงการนับของ X; เมื่อ "2" ถูกนิยามเป็นเซต {0, 1} เราจะได้ |2X| = 2undefined เมื่อ 2X ซึ่งโดยปกติแสดงด้วย P (X) คือเซตกำลังของ X; เซตย่อย Y แต่ละเซตของ X สอดคล้องกันแบบหนึ่งต่อหนึ่งกับฟังก์ชันบน X ที่ให้ค่า 1 สำหรับ x ∈ Y และค่า 0 สำหรับ x ∉ Y
ทฤษฎีประเภท
ในเรื่องของประเภทปิดคาร์ทีเซียน (Cartesian closed category) การดำเนินการยกกำลังถูกใช้เพื่อกำหนดให้อ็อบเจกต์ใด ๆ เป็นกำลังของอ็อบเจกต์อีกอย่างหนึ่ง สิ่งนี้เป็นการวางนัยทั่วไปของผลคูณคาร์ทีเซียนในประเภท (category) ของเซต ถ้า 0 เป็นอ็อบเจกต์เริ่มต้น (initial object) ในประเภทปิดคาร์ทีเซียน ดังนั้นอ็อบเจกต์เลขชี้กำลัง (exponential object) 00 จะสมสัณฐานกับอ็อบเจกต์ปลายทาง 1 ใด ๆ
จำนวนเชิงการนับและจำนวนเชิงอันดับที่
ในทฤษฎีเซต ก็มีการยกกำลังสำหรับจำนวนเชิงการนับและจำนวนเชิงอันดับที่เช่นกัน
กำหนดให้ κ และ λ เป็นจำนวนเชิงการนับ นิพจน์ κλ หมายถึงภาวะเชิงการนับของ เซตของฟังก์ชันจากเซตใด ๆ ที่มีภาวะเชิงการนับ λ ไปยังเซตใด ๆ ที่มีภาวะเชิงการนับ κ ถ้า κ และ λ เป็นจำนวนจำกัด นิพจน์นี้จะคล้อยตามการดำเนินการยกกำลังเชิงเลขคณิตธรรมดา ตัวอย่างเช่น เซตของสามสิ่งอันดับ ของสมาชิกจากเซตของสองสิ่งอันดับ จะมีภาวะเชิงการนับเท่ากับ 8 = 23
การยกกำลังของจำนวนเชิงการนับแตกต่างจากการยกกำลังของจำนวนเชิงอันดับที่ ซึ่งนิยามโดยกระบวนการลิมิตที่เกี่ยวข้องกับอุปนัยเชิงอนันต์ (transfinite induction)
การยกกำลังซ้อน
เนื่องจากการยกกำลังของจำนวนธรรมชาติมีเหตุมาจากการคูณซ้ำ ๆ จึงมีความเป็นไปได้ที่จะนิยามการดำเนินการที่มีเหตุมาจากการยกกำลังซ้ำ ๆ เช่นเดียวกัน การดำเนินการนี้บางครั้งเรียกว่า เทเทรชัน (tetration) และเทเทรชันซ้ำ ๆ ก็สามารถนำไปสู่การดำเนินการอีกอย่างหนึ่งเช่นกัน เป็นเช่นนี้ต่อไปเรื่อย ๆ ลำดับของการดำเนินการเหล่านี้ได้ถูกแสดงไว้ด้วยฟังก์ชันอัคเคอร์มันน์ (Ackermann function) และสัญกรณ์ลูกศรของคนูธ (Knuth's up-arrow notation) และเนื่องด้วยการยกกำลังมีอัตราเพิ่มขึ้นมากกว่าการคูณ การคูณก็มีอัตราเพิ่มขึ้นมากกว่าการบวก ดังนั้นเทเทรชันก็มีอัตราเพิ่มขึ้นมากกว่าการยกกำลัง ตัวอย่างเช่น เมื่อกำหนดค่า (3, 3) ให้กับฟังก์ชันการบวก การคูณ การยกกำลัง และเทเทรชัน จะได้ผลลัพธ์ออกมาเป็น 6, 9, 27 และ 7,625,597,484,987 ตามลำดับ
ในภาษาโปรแกรม
สัญลักษณ์ ^ ที่ไม่เกี่ยวกับการยกกำลังเช่น ในแบช ซี ซีพลัสพลัส ซีชาร์ป จาวา จาวาสคริปต์ เพิร์ล พีเอชพี ไพทอน และรูบี หมายถึงการดำเนินการ XOR ระดับบิต; ในปาสกาล หมายถึงการอ้างถึงทางอ้อม (indirection); ในโอแคเมลและเอ็มแอลมาตรฐาน หมายถึงการต่อสายอักขระ (concatenation)
ประวัติของสัญกรณ์
คำว่า กำลัง (power) ถูกใช้โดยยุคลิด นักคณิตศาสตร์ชาวกรีก สำหรับยกกำลังสองเส้นตรง ในคริสต์ศตวรรษที่ 9 มุฮัมมัด อิบน์ มูซา อัลคอวาริซมีย์ (Muḥammad ibn Mūsā al-Khwārizmī) ใช้คำว่า มัล (mal) สำหรับยกกำลังสองและ กับ (kab) สำหรับยกกำลังสาม ในเวลาต่อมานักคณิตศาสตร์ชาวอิสลามได้ใช้ m และ k เป็นสัญกรณ์คณิตศาสตร์ตามลำดับ ดังเห็นได้จากงานเขียนของ อะบู อัลฮะซัน อิบน์ อะลี อัลเกาะละศอดี (Abū al-Ḥasan ibn ʿAlī al-Qalaṣādī) ในคริสต์ศตวรรษที่ 15
นีโกลา ชูว์เก (Nicolas Chuquet) ใช้รูปแบบสัญกรณ์ยกกำลังในคริสต์ศตวรรษที่ 15 ต่อมาในคริสต์ศตวรรษที่ 16 เฮนรีคุส กรัมมาทอยส์ (Henricus Grammateus) และมีคาเอล ชตีเฟิล (Michael Stifel) ก็ใช้เช่นกัน แซมวล จีก (Samuel Jeake) ได้แนะนำให้ใช้คำว่า ดัชนี (index) ในปี ค.ศ. 1696 ในคริสต์ศตวรรษที่ 16 โรเบิร์ต เรคอร์ด (Robert Recorde) ใช้คำว่า สแควร์ (square), คิวบ์ (cube), เซนซิเซนซิก (zenzizenzic), เซอร์ฟอไลด์ (surfolide), เซนซิคิวบ์ (zenzicube), เซเคินด์เซอร์ฟอไลด์ (second surfolide) และ เซนซิเซนซิเซนซิก (zenzizenzizenzic) สำหรับการยกกำลังสองถึงแปดตามลำดับ นอกจากนี้ก็มีการใช้คำว่า ไบควอเดรต (biquadrate) เพื่ออ้างถึงการยกกำลังสี่อีกด้วย
นักคณิตศาสตร์บางคน (เช่นไอแซก นิวตัน) ใช้เลขชี้กำลังเฉพาะเมื่อมีกำลังมากกว่าสอง และนิยมแสดงกำลังสองเป็นการคูณซ้ำสองตัว ดังนั้นเมื่อพวกเขาเขียนพหุนาม พวกเขาจะเขียนเป็นรูปแบบดังตัวอย่าง ax + bxx + cx3 + d เป็นต้น
คำอีกคำหนึ่งที่มีความหมายเหมือนการยกกำลังในอดีตคือ อินโวลูชัน (involution) แต่ในปัจจุบันความหมายที่สามัญกว่าของคำนี้คือ อาวัตนาการ (involution) คือฟังก์ชันที่เป็นฟังก์ชันผกผันของตัวเอง
รัฐธรรมนูญแห่งราชอาณาจักรไทย พุทธศักราช 2517
รัฐธรรมนูญแห่งราชอาณาจักรไทย พุทธศักราช 2517 รัฐธรรมนูญฉบับที่ 10 ของประเทศไทยซึ่งร่างโดยคณะกรรมการร่างรัฐธรรมนูญภายหลังจากจอมพลถนอม กิตติขจร ได้ประกาศลาออกจากตำแหน่งนายกรัฐมนตรีในเหตุการณ์ วันมหาวิปโยค เมื่อวันที่ 14 ตุลาคม พ.ศ. 2516 เพื่อใช้แทน ธรรมนูญการปกครองราชอาณาจักร พุทธศักราช 2515 ซึ่งใช้บังคับอยู่ก่อนหน้านั้นโดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ลงพระปรมาภิไธยประกาศใช้เป็นรัฐธรรมนูญเมื่อวันที่ 7 ตุลาคม พ.ศ. 2517 โดยมี หม่อมราชวงศ์คึกฤทธิ์ ปราโมช ในฐานะ ประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ
แต่หลังจากบังคับใช้ได้เกือบ 2 ปีรัฐธรรมนูญฉบับนี้ก็ถูกยกเลิกโดยประกาศของ คณะปฏิรูปการปกครองแผ่นดิน ซึ่งมี พลเรือเอกสงัด ชลออยู่ เป็นหัวหน้าคณะเมื่อวันพุธที่ 6 ตุลาคม พ.ศ. 2519
วัน 57
อาคารวัน 57 (One57) หรือที่เคยรู้จักในชื่อ "คาร์เนกี 57" คือ ตึกระฟ้าสูง 75 ชั้น ที่กำลังดำเนินการก่อสร้างในปัจจุบัน ตั้งอยู่เลขที่ 175 ถนนเวสต์ 57 ในมิดทาวน์ เกาะแมนแฮตตัน นครนิวยอร์ก โดยคาดว่าจะแล้วเสร็จใน พ.ศ. 2557 ด้วยความสูง 306 เมตร (1,004 ฟุต) ซึ่งจะกลายเป็นอาคารที่พักอาศัยที่สูงที่สุดในเมือง อย่างไรก็ตามโครงการนี้จะถูกไล่ทันโดยอาคาร "432 พาร์ก อเวนิว" ที่จะเสร็จสมบูรณ์ใน พ.ศ. 2558 ตึกแห่งนี้ประกอบด้วยคอนโดมีเนียม 90 ห้อง และโรงแรมไฮแอท 210 ห้อง ซึ่งจะเป็นอาคารใช้งานผสมระหว่างโรงแรมและคอนโดมีเนียมที่สูงที่สุดในนิวยอร์ก
กีฬาเพาะกายในกีฬาแห่งชาติ ครั้งที่ 44
กีฬาเพาะกายในกีฬาแห่งชาติ ครั้งที่ 44 จัดแข่งขันที่อุทยานสวรรค์ จังหวัดนครสวรรค์ กำหนดแข่งขันระหว่างวันที่ 15–19 ธันวาคม พ.ศ. 2558
Malakosaria
สปีชีส์ในสกุลนี้พบในตอนใต้ของซีกโลกใต้
สปีชีส์ในสกุลนี้ ได้แก่:
บับเบิลกัมป็อป
บับเบิลกัมป็อป (Bubblegum pop หรือรู้จักในชื่อ ดนตรีบับเบิลกัม หรือสั้น ๆ ว่า บับเบิลกัม) เป็นแนวเพลงป็อปที่มีจังหวะเร็ว โดยมุ่งตลาดที่ผู้ฟังช่วงก่อนวัยรุ่นและวัยรุ่น ซึ่งอาจผลิตขึ้นโดยกลุ่มโปรดิวเซอร์ที่อยู่ในสายการผลิตนี้และมักใช้นักร้องที่ไม่เป็นที่รู้จัก เพลงบับเบิลกัมยุคคลาสสิก อยู่ในระหว่างปี ค.ศ. 1967 ถึง 1972 และบับเบิลกัมคลื่นที่สอง เริ่มต้นอีก 2 ปีให้หลัง จนกระทั่งในปี 1977 ที่ดิสโก้ครองตลาดและพังก์ร็อกถือกำเนิดขึ้น
แนวเพลงนี้ซิงเกิ้ลมักสร้างปรากฎการณ์เหนือกว่าอัลบั้ม การผลิตงานโดยทั่วไปทำงานในสตูดิโอโดยใช้นักดนตรี และวงบับเบิลกัมป็อปส่วนใหญ่มักจะมีเพลงวันฮิตวันเดอร์ หนึ่งในวงที่เป็นที่รู้จักที่สุดในยุคทอง คือวงเดอะไนน์ทีนเทนฟรุตกัมคอมแพนี, มังกีส์, โอไฮโอเอกเพรส และอาร์ชีส์ วงการ์ตูนที่มีเพลงบับเบิลกัมป็อปเพลง "Sugar, Sugar" ที่สามารถขึ้นอันดับ 1 บนชาร์ตซิงเกิ้ล บิลบอร์ด ได้ในปี 1969
คาร์มินา บูรานา (ออร์ฟ)
คาร์มินา บูรานา (Carmina Burana; /ˈkɑrmɨnə bʊˈrɑːnə/ ; แปลว่า "Songs from Benediktbeuern") เป็นคันตาตาที่แต่งโดยคาร์ล ออร์ฟ ในปี ค.ศ. 1935-1936 มาจากบทกวีในยุคกลาง 24 ชิ้น จากทั้งหมด 254 ชิ้นที่มีชื่อว่า "Carmina Burana" ซึ่งแต่งขึ้นในคริสต์ศตวรรษที่ 11 - 12 เกี่ยวกับ "วงล้อแห่งโชคลาภ" (Wheel of Fortune) ต้นฉบับบทกวีเขียนด้วยภาษาละติน ถูกค้นพบในปี ค.ศ. 1803 และถูกแปลเป็นภาษาต่างๆ โดยออร์ฟได้อ่านฉบับแปลภาษาอังกฤษซึ่งตีพิมพ์ในปี ค.ศ. 1884 และเกิดแรงบันดาลใจที่จะแต่งคันตาตาชิ้นนี้
คันตาตานี้ออกแสดงครั้งแรกที่แฟรงเฟิร์ตเมื่อวันที่ 8 มิถุนายน ค.ศ. 1937 และประสบความสำเร็จตั้งแต่เริ่มแรก กลายเป็นผลงานดนตรีที่จากเยอรมนีที่ประสบความสำเร็จที่สุดในขณะนั้น และยิ่งได้รับความนิยมมากขึ้นในทศวรรษ 1960 หลังสิ้นสุดสงครามโลก
โรงเรียนนารีนุกูล
โรงเรียนนารีนุกูล (Narinukun School) เป็นโรงเรียนมัธยมศึกษาขนาดใหญ่พิเศษประจำจังหวัดอุบลราชธานี เดิมเป็นโรงเรียนสตรีประจำจังหวัด ปัจจุบันจัดการเรียนการสอนแบบสหศึกษา เช่นเดียวกับโรงเรียนประจำจังหวัดอีก 1แห่ง คือ โรงเรียนเบ็ญจะมะมหาราช
คาร์มินา บูรานา (ออร์ฟ)
Fortuna Imperatrix Mundi I – Primo vere ("In Spring") Uf dem Anger ("In the Meadow", "On the Lawn") II – In Taberna ("In the Tavern") III – Cour d'amours ("Court of Love") Blanziflor et Helena ("Blanchefleur and Helen") Fortuna Imperatrix Mundi ("Fortune, Empress of the World")
โรงเรียนนารีนุกูล
โรงเรียนนารีนุกูลตั้งอยู่ในเขตเทศบาลนครอุบลราชธานี ถนนแจ้งสนิท ตำบลในเมือง อำเภอเมืองอุบลราชธานี จังหวัดอุบลราชธานี เปิดสอนระดับชั้นมัธยมศึกษาตอนต้นและมัธยมศึกษาตอนปลาย สังกัดสำนักงานเขตพื้นที่มัธยมศึกษาอุบลราชธานี - อำนาจเจริญ สำนักงานคณะกรรมการสถานศึกษาขั้นพื้นฐาน กระทรวงศึกษาธิการ
คาร์มินา บูรานา (ออร์ฟ)
มูฟเมนต์ที่ 1 และ 25 ซึ่งเริ่มต้นและลงท้าย มีชื่อว่า O Fortuna เป็นงานดนตรีของออร์ฟที่มีชื่อเสียงที่สุด ได้รับการบันทึกว่าเป็นงานดนตรีคลาสสิกที่ถูกบรรเลงบ่อยครั้งที่สุดในสหราชอาณาจักรในรอบ 75 ปีมานี้ และปรากฏอยู่ในวัฒนธรรมสมัยนิยมเป็นจำนวนมาก เช่นใช้เป็นเพลงทีเซอร์ก่อนการแสดงของไมเคิล แจ็กสัน ในเดนเจอรัส เวิลด์ ทัวร์ และอัลบัม Video Greatest Hits – HIStory
โรงเรียนนารีนุกูล
ประวัติ
โรงเรียนนารีนุกูล จัดตั้งขึ้น พ.ศ. 2428 โดยนางจงราชกิจ (หนู ศิริโสถติ์) ได้จัดตั้งโรงเรียนขึ้นเป็นครั้งแรกที่บ้านของท่าน
พ.ศ. 2443 พระญาณรักขิต (พระอุบาลีคุณูปมาจารย์ - จันทร์ สิริจฺนโท) เจ้าคณะมณฑลอุบลราชธานี ตั้งชื่อโรงเรียนแห่งนี้ว่า นารีนุกูล จึงนับปีนี้เป็นปีก่อตั้งโรงเรียน
พ.ศ. 2458 หลวงวิสณฑ์ดรุณการได้รวมโรงเรียนเพิ่มวิชานารีกับโรงเรียนนารีนุกูลเข้าเป็นโรงเรียนเดียวกัน
พ.ศ. 2460 โรงเรียนนารีนุกูลได้ตั้งเป็นหลักฐานมั่นคงเป็นครั้งแรกที่บริเวณบ้านเหนือ ซึ่งเป็นที่ตั้งของวิทยาลัยอาชีวศึกษาอุบลราชธานีในปัจจุบัน
พ.ศ. 2480 ทางราชการให้งบประมาณก่อสร้างอาคารใหม่ขึ้น ณ บริเวณตะวันออกของทุ่งศรีเมือง โรงเรียนนารีนุกูลจึงย้ายออกจากที่เดิมไปอยู่ที่ใหม่และเปิดเรียนวันแรกในวันที่ 17 พฤษภาคม พ.ศ. 2480 และในปี พ.ศ. 2515 ได้รับงบประมาณสร้างอาคารเรียนขึ้นในสถานที่ใหม่ เนื้อที่ 37 ไร่ 1 งาน 67 ตารางวา ซึ่งนายเดช ถิรวัฒน์ เป็นผู้บริจาคให้เป็นที่ตั้งของโรงเรียนนารีนุกูลในปัจจุบัน เมื่อวันที่ 4 มกราคม พ.ศ. 2516 สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ได้ทรงพระกรุณาเสด็จวางศิลาฤกษ์อาคารเรียนหลังที่ 2 และโรงเรียนได้ถือเอาวันที่ 4 มกราคม เป็นวันสถาปนาโรงเรียน
พ.ศ. 2538 โรงเรียนนารีนุกูลเปลี่ยนจากโรงเรียนสตรีประจำจังหวัดเป็นโรงเรียนสหศึกษา
คณะสีของโรงเรียน
กีฬาคณะสีจะจัดขึ้นในภาคเรียนที่ 2 ทุกปีการศึกษา คณะสีของโรงเรียนเป็นชื่อบุคคลสำคัญของโรงเรียนใช้วิธีแบ่งนักเรียนเป็นห้อง ซึ่งนักเรียนทั้งหมดใน 1 ห้องจะสังกัดคณะสีเดียวกัน มีทั้งหมด 6 คณะสี ประกอบด้วย
เพ็ญศิริ เหล่าศิริกุล
เพ็ญศิริ เหล่าศิริกุล (เกิด 17 มกราคม พ.ศ. 2527) เป็นนักกีฬายกน้ำหนักชาวไทย มีเชื้อสายจีน เธอสูง 144 เซนติเมตรและหนัก 47.67 กิโลกรัม
เพ็ญศิริได้เข้าร่วมการแข่งขันในการแข่งขันยกน้ำหนักชิงชนะเลิศแห่งโลก 2007 ซึ่งจัดขึ้นในจังหวัดเชียงใหม่ โดยได้ที่ 2 ในท่าคลีนแอนด์เจิร์ก (112 กก.) และที่ 3 ในคะแนนรวม (195 กก.) และได้อันดับที่ 7 ในท่าสแนตช์ (83 กก.) และในโอลิมปิกฤดูร้อน 2008 ที่จัดขึ้นในปักกิ่ง ประเทศจีน และได้รับตำแหน่งที่ห้า โดยสามารถยกได้ 85 กก. ในท่าสแนตช์ และ 110 กก. ในท่าคลีนแอนด์เจิร์ก รวมจึงได้ 195 กก.
อาวเล
อาวเล (Aulë) เป็นตัวละครตัวหนึ่งในปกรณัมของ เจ. อาร์. อาร์. โทลคีน ปรากฏในงานเขียนเรื่อง ซิลมาริลลิออน โดยเป็นหนึ่งในเทพวาลาร์ ทรงเป็นเทพแห่งการช่าง เป็นผู้ลงแรงสร้างพิภพมากที่สุดองค์หนึ่ง และมีพรสวรรค์ในการสร้างสรรค์เสมอด้วยหรืออาจสูงกว่าเมลคอร์เสียอีก
เทพอาวเลเป็นผู้สร้างเผ่าพันธุ์คนแคระ และทรงเป็นอาจารย์ของเอลฟ์ชาวโนลดอร์ สองเผ่าพันธุ์นี้จึงสมัครรักใคร่กันดีในยุคแรกๆ ก่อนจะเกิดเหตุวิวาทกันด้วยสงครามชิงซิลมาริล
เทพอาวเลทรงสร้างผลงานกระเดื่องหลายชิ้น เช่น ตรวนอังไกนอร์ ที่ใช้ล่ามจอมมารมอร์กอธ, มหาชวาลา อิลลูอิน กับ ออร์มัล ที่ส่องแสงสว่างให้แก่โลกก่อนแสงชนิดใดๆ ทั้งสิ้น, รวมทั้งนาวาแห่งดวงตะวันและเกาะแห่งจันทรา ที่ประดิษฐานแสงสุดท้ายของทวิพฤกษา กลายเป็นดวงอาทิตย์และดวงจันทร์ส่องแสงให้แก่พิภพ
เทพอาวเลอภิเษกกับเทพียาวันนา เทพีผู้ครองความอุดมสมบูรณ์ ผู้ดูแลพืชพรรณและสรรพสิ่งที่เจริญเติบโต การที่อาวเลสร้างคนแคระทำให้ยาวันนาไม่ค่อยพอใจ เพราะคนแคระนิยมใช้ขวานและชอบตัดต้นไม้ พระนางจึงไปทูลขอมานเวเทพบดี ให้ป่าไม้มีผู้คอยพิทักษ์รักษา เป็นกำเนิดของเหล่าพฤกษบาล หรือพวกเอนท์
ヴァラ Ainur Valar Valar (Tolkien)
พระนางซุนว็อน
สมเด็จพระราชินีซุนวอน (순원왕후, 8 มิถุนายน ค.ศ. 1789 – 21 กันยายน ค.ศ. 1857) สมเด็จพระราชินีแห่งอาณาจักรโชซ็อน พระมเหสีของพระเจ้าซุนโจ กษัตริย์ลำดับที่ 23 ของโชซ็อน ทรงเป็นผู้สำเร็จราชการแผ่นดินในปี 1834–1841 และปี 1849–1852.
สมเด็จพระราชินีซุนวอนทรงเป็นธิดาของ คิมโจซุน (김조순) ตระกูลคิมแห่งเมืองอันดงมารดาเป็นสตรีจากตระกูลซิม (심씨) ทรงเข้าพิธีอภิเษกกับพระเจ้าซุนโจในปี ค.ศ. 1802 และเป็นมเหสีเพียงพระองค์เดียวของพระเจ้าซุนโจ ในปี ค.ศ. 1834 พระเจ้าซุนโจสวรรคตพระนางจึงได้ขึ้นเป็นผู้สำเร็จราชการให้กับพระราชนัดดาคือพระเจ้าฮอนจงซึ่งมีพระชนม์เพียง 8 พรรษา ทำให้อำนาจการปกครองอาณาจักรอยู่ที่ตระกูลคิมแห่งอันดงทั้งหมด จนในปี ค.ศ. 1840 อำนาจในการปกครองได้เปลี่ยนไปอยู่การควบคุมของพระราชมารดาของพระเจ้าฮอนจงตระกูลโจแห่งพุงยางเนื่องจากพระนางสั่งให้ประหารผู้คนที่นับถือศาสนาคริสต์คาทอลิก จนในปี ค.ศ. 1849 พระเจ้าฮอนจงสวรรคตทำให้พระนางกลับมาดำรงตำแหน่งผู้สำเร็จราชการอีกครั้ง
สมเด็จพระราชินีซุนวอน สวรรคตในพระราชวังชางด็อกในวันที่ 4 สิงหาคม ค.ศ. 1857 ภายหลังได้รับการแต่งตั้งขึ้นเป็น สมเด็จพระจักรพรรดินีซุนวอนซุก (순원숙황후) ขณะพระชนม์ได้ 68 พรรษา
17891857
โคอิจิ ซูงิยามะ (นักฟุตบอล)
โคอิจิ ซูงิยามะ (杉山 弘一 (Sugiyama Kōichi); เกิด 27 ตุลาคม พ.ศ. 2514) เป็นอดีตนักฟุตบอลชาวญี่ปุ่น
เขาได้ลงเล่นให้กับสโมสรในเจลีก 3 สโมสรเป็นเวลา 10 ปี ซึ่งเขาเลิกเล่นเมื่อปี พ.ศ. 2547 หลังจากนั้น ซูงิยามะก็ได้เข้ารับตำแหน่งเป็นผู้จัดการทีมชุดเยาวชนของอูราวะ เรดไดมอนส์ ตั้งแต่ปี พ.ศ. 2547–2552 หลังจากนั้นได้เป็นหัวหน้าผู้ฝึกสอนให้กับอัลบิเร็กซ์ นีงาตะ สิงคโปร์ ตั้งแต่พ.ศ. 2553–2556 ซึ่งเขาเคยได้รางวัลผู้ฝึกสอนยอดเยี่ยมแห่งปี 2011 ของเอสลีก อีกด้วย ต่อมาในปี พ.ศ. 2557 ก็ได้เป็นผู้ฝึกสอนให้กับสโมสรฟุตบอลพระนครศรีอยุธยา ในไทยลีกดิวิชั่น 1 และเคยเป็นผู้จัดการทีมของสโมสรฟุตบอลบีบีซียู
คาราบาว เดอะซีรี่ส์
คาราบาว เดอะซีรีส์ เป็นละครโทรทัศน์แบบจบในตอน ที่สร้างมาจากบทเพลงแต่ละบทเพลงในแต่ละอัลบั้มของคาราบาว ผลิตโดย บริษัท แฟล็กชิป เอ็นเตอร์เทนเมนต์ จำกัด ของกฤษณ์ ศรีภูมิเศรษฐ์ โดยทำการแถลงข่าวเปิดตัวไปเมื่อวันที่ 29 กรกฎาคม พ.ศ. 2556 ออกอากาศทางโมเดิร์นไนน์ทีวี ในเวลา 20.30-21.30 น. ของวันพุธ ตั้งแต่วันที่ 4 กันยายน - 25 ธันวาคม พ.ศ. 2556 มีนักแสดงและผู้กำกับหลายท่านที่มาร่วมสร้างสรรค์ในแต่ละตอน
ต่อมาได้ย้ายวันและเวลาออกอากาศใหม่อีกครั้ง ในเวลา 20.30-21.30 น. ของวันอาทิตย์ ในวันที่ 9 - 23 กุมภาพันธ์ พ.ศ. 2557
ปี พ.ศ. 2556
ออกอากาศวันพุธ เวลา 20.30-21.30 น. ตั้งแต่วันที่ 4 กันยายน - 25 ธันวาคม พ.ศ. 2556
ปี พ.ศ. 2557
ย้ายวันและเวลาออกอากาศใหม่อีกครั้ง ในเวลา 20.30-21.30 น. ของวันอาทิตย์ ตั้งแต่วันที่ 9 - 23 กุมภาพันธ์ พ.ศ. 2557
เกาะกระ
เกาะกระ หรือ หมู่เกาะกระ อยู่ในพื้นที่จังหวัดนครศรีธรรมราช อยู่ห่างจากแผ่นดินประมาณ 53 กิโลเมตร เมื่อวัดในแนวตรงจากอำเภอปากพนัง มีเนื้อที่ทั้งหมด 390,106 ตารางเมตร ประกอบด้วย เกาะขนาดเล็ก 3 เกาะ ได้แก่ เกาะกระ เกาะกลาง และเกาะเล็ก และมีกองหินขนาดเล็กอีก 1 กอง เรียกว่า"หินเรือ" พื้นที่เกาะกระเป็นพื้นที่ที่มีความสำคัญอย่างยิ่ง เนื่องจากมีความหลากหลายทางชีวภาพสูง เหมาะสมสำหรับการพัฒนาและควรค่าแก่การอนุรักษ์ เป็นเกาะที่ไม่มีผู้คนอาศัยอยู่บนเกาะเช่นเดียวกับเกาะโลซิน ชื่อของเกาะกระเป็นชื่อเรียกของเกาะหลายเกาะในประเทศ เช่น เกาะกระในจังหวัดชุมพร, หมู่เกาะกระ เป็นกลุ่มของเกาะอยู่ทางตะวันตกของเกาะหมากในจังหวัดตราด
หมู่เกาะกระ มีแนวปะการังที่สวยงาม และสภาพสมบูรณ์ มีแนวปะการังทั้งสิ้น 412 ไร่ โดยพบปะการัง เช่น ปะการังแปรงล้างขวด (Acropora longicyathus), ปะการังเขากวาง (A. aculeus) ซึ่งเป็นปะการังที่พบเฉพาะทางฝั่งทะเลอันดามัน ไม่เคยพบทางฝั่งอ่าวไทย เนื่องจากต้องการพื้นที่ที่มีน้ำใสและแสงสว่างมาก จึงเป็นการพบครั้งแรกที่เกาะกระ และเป็นการบ่งบอกถึงสภาพแวดล้อมที่ยังสมบูรณ์ บนเกาะกระมีหาดทรายขาวสะอาด ความยาวประมาณ 150 เมตร เป็นแหล่งวางไข่ของเต่าตนุ และเต่ากระ โดยมีเต่าทะเลขึ้นวางไข่ที่เกาะกระไม่น้อยกว่าปีละ 30 รัง (ประมาณ 3,000 ฟอง)
ด้วยเหตุนี้ เกาะกระจึงได้รับการขึ้นทะเบียนเป็นพื้นที่แรมซาร์ในปี พ.ศ. 2556
ภูมิศาสตร์
หมู่เกาะกระเป็นหมู่เกาะเดียวของจังหวัดนครศรีธรรมราช อยู่ห่างจากแผ่นดินประมาณ 53 กิโลเมตร เมื่อวัดในแนวตรงจากบริเวณอำเภอปากพนัง มีเนื้อที่ทั้งหมด 390,106 ตารางเมตร ประกอบด้วยเกาะขนาดเล็ก 3 เกาะได้แก่ เกาะกระใหญ่ เกาะกลาง (เกาะหลาม) เกาะเล็ก (เกาะบก) และกองหินขนาดเล็กอีก 1 กอง เรียกว่า หินเรือ ซึ่งมมีส่วนยอดโผล่น้ำไม่มากนัก
เนื่องจากหมู่เกาะกระเป็นกลุ่มเกาะที่อยู่ไกลมาก จึงเป็นการยากในการเดินทางไปหมู่เกาะกระ การเดินทางไปยังหมู่เกาะกระสามารถลงเรือได้ 3 จุด จากภายในจังหวัดนครศรีธรรรมราช คือ จุดแรกจากปากน้ำขนอม อำเภอขนอม ระยะทางประมาณ 79 ไมล์ทะเล จุดที่สองจากแหลมตะลุมพุก อำเภอปากพนัง ระยะทางประมาณ 29 ไมล์ทะเล และจุดที่สามจากอำเภอหัวไทร ระยะทางประมาณ 33 ไมล์ทะเล
คนไม่ใช่คน
คนไม่ใช่คน (Predator) เป็นภาพยนตร์แนวนวนิยายวิทยาศาสตร์ สยองขวัญ กำกับโดยจอห์น แม็กเทียร์แนน นำแสดงโดยอาร์โนลด์ ชวาร์เซเน็กเกอร์, คาร์ล เวทเทอร์ส, เจสซี เวนทูรา และเควิน ปีเตอร์ ฮอลล์ ภาพยนตร์ทำรายได้ 60 ล้านดอลลาร์สหรัฐ ในสหรัฐอเมริกา ภาพยนตร์ยังมีภาคต่อ 2 ภาคคือ คนไม่ใช่คน 2 บดเมืองมนุษย์ (1990) และ มหากาฬพรีเดเตอร์ (2010) นอกจากนั้นยังมีภาพยนตร์ข้ามเรื่องกับภาพยนตร์ตระกูลเอเลี่ยน อย่าง เอเลี่ยน ปะทะ พรีเดเตอร์ สงครามชิงเจ้ามฤตยู (2004) และ สงครามฝูงเอเลี่ยนปะทะพรีเดเตอร์ 2 (2007)
เนื้อเรื่องย่อ
หลังจากดัชท์ (ชวาร์เซเน็กเกอร์) ถูกจ้างวานให้เข้าไปช่วยเหลือตัวประกันซึ่งถูกจับตัวไว้โดยกลุ่มกองโจร กลางป่าลึกในประเทศอเมริกากลาง เขาและลูกทีมต้องพบกับศัตรูสุดโหดเกินกว่าจะจินตนาการได้ เพราะเจ้านักล่าตัวนี้ไม่ใช่สิ่งมาชีวิตบนโลกนี้
ตู้ซ่อนเงิน
ตู้ซ่อนเงิน เป็นรายการโทรทัศน์ประเภทเกมโชว์แนวควิซโชว์ในลักษณะการตอบคำถามผสมกับการ "สืบสวนสอบสวน" ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกในวันที่ 20 มกราคม พ.ศ. 2550 จนถึงครั้งสุดท้ายเมื่อวันที่ 26 มกราคม พ.ศ. 2551 โดยออกอากาศทุกวันเสาร์เวลา 22.00 น. ทางสถานีวิทยุโทรทัศน์กองทัพบกช่อง 5 รวมระยะเวลาออกอากาศทั้งหมด 1 ปี กับ 6 วัน ดำเนินรายการโดย วราวุธ เจนธนากุล (เอ)
รูปแบบและกติกาของรายการ
รูปแบบหลักของรายการคือการไขปริศนาจากตู้เซฟที่มีอยู่ทั้งหมด 5 ตู้ ตู้ใดมีเงินจำนวน 1,000,000 บาทซ่อนอยู่ โดยมีผู้เข้าแข่งขันทั้งหมด 5 คน แต่ละคนจะต้องแข่งขันกันตอบคำถามเพื่อให้ได้สิทธิ์เข้าไปดูตู้เซฟในห้องนิรภัย และหลังจากนั้นจะเข้าสู่ช่วงของการเก็บความลับ จับโกหก ที่พิธีกรจะพยายามถามคำถามจับผิดผู้เข้าแข่งขัน เพื่อให้ผู้เข้าแข่งขันพูดความจริงออกมาให้ได้มากที่สุด ทั้งนี้ผู้เข้าแข่งขันจะต้องพยายามที่จะเก็บความลับในการมองดูตู้ซ่อนเงินที่ตัวเองเปิด และจับโกหกของผู้เข้าแข่งขันคนอื่น ๆ ที่กำลังเก็บความลับอยู่ด้วย ทั้งนี้ในการดำเนินรายการจะประกอบไปด้วยรอบตอบคำถาม, รอบดูตู้ซ่อนเงินทั้งหมด 4 รอบ แล้วจึงตามด้วยรอบเฉลยตู้ซ่อนเงิน และรอบสุดท้ายคือรอบเงินล้าน ซึ่งเป็นรอบแจ็คพ็อต
รอบตอบคำถาม
ในรอบตอบคำถามนั้นจะมีเวลา 120 วินาที พิธีกรจะอ่านคำถามให้ผู้เข้าแข่งขันทั้ง 5 คน แย่งกันกดปุ่มไฟเพื่อตอบคำถาม ถ้าตอบถูกจะได้ 1 คะแนน ถ้าตอบผิดจะให้ผู้เข้าแข่งขันคนอื่นที่กดปุ่มไฟได้เร็วที่สุดตอบแทน เมื่อเวลาหมด ผู้เข้าแข่งขันที่ตอบคำถามถูกต้องได้มากที่สุดและผิดน้อยที่สุดจะได้เข้าไปดูตู้ซ่อนเงิน 1 ตู้จากทั้งหมด 5 ตู้ในห้องนิรภัย ในกรณีที่มีผู้ตอบคำถามถูกต้องมากที่สุดและผิดน้อยที่สุดเท่ากัน พิธีกรจะมีคำถามตัดสิน โดยผู้ที่ตอบถูกจะได้รับสิทธิ์เข้าไปดูตู้ซ่อนเงิน
รอบดูตู้ซ่อนเงิน
หลังสิ้นสุดเกมในรอบตอบคำถามของแต่ละรอบ ผู้เข้าแข่งขันที่มีจำนวนครั้งการตอบคำถามได้ถูกต้องมากที่สุดในแต่ละรอบจะได้รับสิทธิ์เข้าไปดูตู้เซฟในห้องนิรภัย โดยผู้เข้าแข่งขันคนดังกล่าวสามารถเลือกดูตู้เซฟในแต่ละรอบได้เพียง 1 ตู้เท่านั้น โดยการเปิดตู้เซฟนั้น จะมีบัตรกุญแจอยู่จำนวน 5 ใบ ตามจำนวนของตู้เซฟที่อยู่ในห้องนิรภัย ให้ผู้เข้าแข่งขันเลือกมาหนึ่งใบ หากต้องการจะดูสิ่งของภายในของตู้เซฟหมายเลขหนึ่ง ก็เลือกบัตรหมายเลข 1 หากต้องการจะดูสิ่งของภายในตู้เซฟหมายเลขสอง ก็เลือกบัตรหมายเลข 2 เป็นต้น หลังจากที่ได้เลือกบัตรและใช้บัตรตามหมายเลขของตู้ที่ได้เลือกไว้เพื่อเปิดตู้หมายเลขนั้นแล้วมองดูสิ่งที่อยู่ภายในตู้เสร็จแล้ว ผู้เข้าแข่งขันจะต้องมานั่งบนเก้าอี้พิเศษ ซึ่งมีกล้องคอยจับใบหน้าของผู้เข้าแข่งขันคนนั้นอยู่ พิธีกรจะใช้เวลา 45 วินาที ในการซักถามว่ามีอะไรอยู่ในตู้นั้นบ้าง (พิธีกรจะเรียกกระบวนการนี้ว่าการเก็บความลับ จับโกหก) ซึ่งพิธีกรจะใช้คำถามทดสอบในเชิงจิตวิทยา เพื่อพยายามเค้นความจริงจากผู้เข้าแข่งขันให้ได้มากที่สุด โดยจะมีผู้เข้าแข่งขันคนอื่นที่ไม่ได้เข้าไปดูตู้เซฟในห้องนิรภัยในรอบนั้นๆคอยรับฟังการซักถาม ผู้เข้าแข่งขันสามารถที่จะพูดความจริงหรือพูดโกหกเพื่อให้ผู้เข้าแข่งขันคนอื่นเกิดความไขว้เขวก็ได้ หลังจากจบการซักถามพิธีกรจะสอบถามความคิดเห็นสำหรับผู้เข้าแข่งขันคนอื่นๆ แล้วจึงเข้าสู่การตอบคำถามอีกครั้งจนกว่าจะครบทั้ง 4 รอบ
รอบเฉลยตู้ซ่อนเงิน
เมื่อสิ้นสุดรอบตอบคำถาม และรอบดูตู้ซ่อนเงินโดยผ่านไปครบทั้ง 4 รอบแล้ว ก่อนที่จะเฉลยตู้ซ่อนเงินนั้นพิธีกรจะให้กลับไปดูอากัปกิริยาของผู้เข้าแข่งขันทั้งหมดที่ได้เปิดดูตู้ซ่อนเงินไปแล้ว หลังจากนั้นจึงจะสรุปผลคะแนนของการตอบคำถามโดยเรียงตามผู้ที่มีคะแนนมากที่สุดไปยังผู้ที่มีคะแนนน้อยที่สุด (การคำนวณคะแนนจะพิจารณาจากจำนวนการตอบคำถามถูกต้องมากครั้งที่สุด ถ้าจำนวนครั้งเท่ากันจะตัดสินไปที่จำนวนของการตอบคำถามผิดน้อยครั้งที่สุด) ผู้ที่มีคะแนนมากที่สุดจะได้สิทธิ์ทายก่อนว่าตู้ซ่อนเงินเป็นตู้หมายเลขใด ถ้าเปิดตู้แล้วไม่พบเงินหรือสิ่งของที่มีค่า เช่น สร้อยคอทองคำ เป็นต้น (ตามการออกอากาศในระยะแรก) ถือว่าตกรอบทันที และผู้ที่อยู่อันดับถัดไปจะได้สิทธิ์ทายตู้ต่อไป ผู้เข้าแข่งขันคนใดที่สามารถทายได้อย่างถูกต้องว่าเงินได้ซ่อนอยู่ในตู้เซฟตู้ใดแล้ว ผู้เข้าแข่งขันคนนั้นจะผ่านเข้าสู่รอบเงินล้านทันที
รอบเงินล้าน (แจ็คพ็อต)
ผู้เข้าแข่งขันที่ผ่านเข้ารอบสู่รอบเงินล้าน ซึ่งเป็นรอบแจ็คพ็อต โดยผู้เข้าแข่งขันคนดังกล่าวจะต้องกดแป้นตัวเลขเพื่อถอดรหัสลับซึ่งเป็นตัวเลขไม่ซ้ำกัน 6 หลัก ภายในเวลา 30 วินาที
กระแสตอบรับ
รายการ ตู้ซ่อนเงิน ได้รับเสียงวิพากย์วิจารณ์ในด้านแง่ลบอยู่ระดับหนึ่ง เนื่องจากรูปแบบรายการได้ลอกเลียนแบบมาจากรายการกำจัดจุดอ่อน และไม่ได้ซื้อลิขสิทธิ์จากบีบีซี เอ็นเตอร์เทนเมนต์
ต้นฉบับรายการที่แท้จริงคือ รายการ Bankgeheim ออกอากาศทางช่อง TROS TV เนเธอร์แลนด์
อันดง
อันดง เป็นเมืองหนึ่งในจังหวัดคย็องซังเหนือ ในประเทศเกาหลีใต้ ปัจจุบันเมืองนี้กลายเป็นเมืองแห่งการศึกษา เพราะมีมหาวิทยาลัยมาตั้งที่นี่หลายสถาบัน
เดิมเมืองนี่ก่อตั้งโดยชาวจินฮันเมื่อ 1 ปีก่อนคริสต์ศักราช (พ.ศ. 542) และเป็นนิวาสสถานเดิมของพระมเหสีหลายพระองค์ในราชวงศ์โชซ็อน
เจ้าหญิงนาเด็จดาแห่งบัลแกเรีย
เจ้าหญิงนาเด็จดาแห่งบัลแกเรีย(Княгиня Надежда) (Nadezhda Klementine Maria Pia Majella (Bulgarian: Надежда Клементина Мария Пия Мажелла)); 30 มกราคม ค.ศ. 1899 – 15 กุมภาพันธ์ ค.ศ. 1958) ทรงเป็นสมาชิกของราชวงศ์บัลแกเรีย
พระราชประวัติ
เจ้าหญิงนาเด็จดาทรงได้อภิเษกสมรส เมื่อวันที่ 24 มกราคม ค.ศ. 1924 ที่ Bad Mergentheim เยอรมนี กับดยุก อัลเบร็ชท์ อ็อยเกนแห่งเวือร์ทเทิมแบร์ค(8 มกราคม ค.ศ. 1895 ประสูติที่ชตุทท์การ์ท - 24 มิถุนายน ค.ศ. 1954 สิ้นพระชนม์ที่ชเวบิชกมึนท์) พระราชโอรสองค์ที่สองของอัลเบร็ชท์, ดยุกแห่งเวือร์ทเทิมแบร์ค ทั้งสองพระองค์ทรงได้มีพระราชโอรสและพระธิดาอยู่ 5 พระองค์ ได้แก่
เจ้าหญิงนาเด็จดาได้สิ้นพระชนม์ ซึ่งมีพระชนมายุได้เพียง 59 พรรษาในชตุทท์การ์ท, เยอรมนี.
อ้างอิง
1899 1958
พระราชพงศาวลีพระจักรพรรดิญี่ปุ่น
นี่คือพระราชพงศาวลีพระจักรพรรดิญี่ปุ่น ตั้งแต่จักรพรรดิจิมมุในตำนานจนถึงปัจจุบัน
นักวิชาการในปัจจุบันได้ตั้งคำถามว่า จักรพรรดิ 9 พระองค์แรกมีตัวตนหรือไม่; จักรพรรดิซูจิง (98 – 30 ปีก่อนค.ศ.?) เป็นจักรพรรดิพระองค์แรกที่ยืนยันว่ามีตัวตนจริง ส่วนบรรดาจักรพรรดิทั้ง 9 พระองค์จะถูกเรียกโดยนักประวัติศาสตร์ว่า "จักรพรรดิในตำนาน" เนื่องจากต้องการศึกษาและสืบค้นความรู้เพิ่มเติม
ในรัชสมัยของจักรพรรดิคิมเม (c. ค.ศ.509 – 571) จักรพรรดิองค์ที่ 29 ซึ่งเป็นจักรพรรดิองค์แรกที่รู้ถึงปีประสูติที่แท้จริง แต่อย่างไรก็ตาม การใช้พระนามและวันประสูติของจักรพรรดิองค์ก่อนนั้นยังไม่ทราบ "อย่างเป็นทางการ" จนกระทั่งรัชสมัยจักรพรรดิคัมมุ (ค.ศ. 737–806) จักรพรรดิองค์ที่ 50 แห่งราชวงศ์ยามาโตะ.
{{chart|border=1|!|Kai2 |y|Rei |A|Ma1 |L|~|y|~|~|Cho | |Eny |y|Sen2 | |Mic |y|Rin | Kai2={{nowrap|ฟูจิวาระ โนะ ไคชิ {{small|ค.ศ.945–975}}}}| Rei={{nowrap|{{small|โนริฮิระ ค.ศ.950–1011}} จักรพรรดิเรเซ ค.ศ.967–969{{sup|(63)}}}}| Ma1={{nowrap|เจ้าหญิงมะซะโกะ {{small|ค.ศ.950–1000}}}}| Cho={{nowrap|ฟูจิวาระ โนะ โจชิ {{small|ประมาณ ค.ศ.954–982}}}}| Eny={{nowrap|{{small|โมริฮิระ ค.ศ.959–991}} จักรพรรดิเอ็งยู ค.ศ.969–984{{sup|(64)}}}}| Sen2={{nowrap|ฟูจิวาระ โนะ เซ็นชิ {{small|ค.ศ.962-1002}}}}| Mic={{nowrap|ฟุจิวะระ โนะ มิชินะงะ {{small|ค.ศ966–1028}}}}| Rin={{nowrap|มินาโมโตะ โนะ รินชิ {{small|ค.ศ.964–1053}}}}|boxstyle_Kai2=background:pink; |boxstyle_Rei=background:lightblue; |boxstyle_Ma1=background:pink; |boxstyle_Cho=background:pink; |boxstyle_Eny=background:lightblue; |boxstyle_Sen2=background:pink; |boxstyle_Mic=background:lightblue;}|boxstyle_Rin=background:pink;}}
ฆี
ฆี หรือ กี (อักษรโรมัน: Ghee) เป็นเนยใสประเภทหนึ่งที่มีที่มาจากอนุทวีปอินเดีย ใช้งานทั้งในการประกอบอาหาร, เป็นยารักษาโรค และเป็นส่วนหนึ่งของพิธีกรรมทางศาสนา ฆีเป็นองค์ประกอบสำคัญในการประกอบอาหารต่าง ๆ ของอนุทวีปอินเดีย ตั้งแต่บิรยานีไปจนถึงพวกของทอดกรอบ องค์ประกอบรสหลักของฆีมาจากสารคาร์บอนิล, กรดไขมันอิสระ, แล็กโทน และ แอลกอฮอล์ ฆีเป็นไขมันที่นำมาใช้ทอดกรอบได้ดีเนื่องจากมีจุดเกิดควันอยู่ที่ 250 C ซึ่งสูงกว่า 200 C และสูงกว่าจุดเกิดควันของน้ำมันพืชส่วนใหญ่
สูตรสำหรับทำฆีตามธรรมเนียมแบบอายุรเวท ระบุว่าทำโดยการนำนมดิบมาต้มเดือด ทิ้งไว้ให้เย็นลงที่อุณหภูมิห้องนาน 12 ชั่วโมง จากนั้นเติมดาหี (โยเกิร์ต) และทิ้งไว้ข้ามคืน จากนั้นนำไปคนกับน้ำ และนำไปเคี่ยวกลายเป็นฆี
ศัพทมูล
คำว่า ghee มาจากคำว่า "ฆฤต" (घृत; , ) 'เนยใส', จากราก ฆฤ- 'โปรย' ส่วนในภาษากลุ่มทราวิฑ เรียกฆีว่า నెయ్యి (neyyi), நெய் or துப்பகம் (tuppakam), നെയ്യ് (ney) and ತುಪ್ಪ ("thuppa'').
ฆีต่างกับเนยใสเล็กน้อยที่ขั้นตอนการผลิต ขบวนการผลิตเนยใสโดยทั่วไปจะเสร็จสิ้นเมื่อน้ำระเหยออกและแยกไขมัน (เนยใส) ออกจากเนื้อนมที่เหลือ ในขณะที่การผลิตฆีต้องมีการเคี่ยวเนยนั้น ซึ่งทำให้ฆีมีรสคล้ายถั่วและมีกลิ่นหอม
ในศาสนาฮินดูและพุทธ
ฆีปรากฏในการบูชา มูรติ ด้วย อารตี หรือการบูชาเพลิงจากตะเกียงที่ใช้ฆี ที่เรียกว่า ทีป และในการบูชา ปัญจามฤต (Pañcāmṛta) ซึ่งถวายบูชาฆี, มิศรี, น้ำผึ้ง, นม และ ดาหี เพื่อชำระล้างเทวรูปของพระกฤษณะในเทศกาลชนมาษฏมี หรือ พระศิวะในเทศกาลมหาศิวราตรี นอกจากนี้ในศาสนาฮินดูยังมีบทสวดบูชาที่มีการระบุถึงฆีด้วย ส่วนใน มหาภารตะ เล่าว่าตระกูล เการวะ เกิดมาจากหม้อฆี
นอกจากนี้ยังมีการใช้ฆีผสมใน ภาง เพื่อให้ความร้อนแก่กัญชาเกิดกระบวนการดีคาร์บอกซีเลชั่น ทำให้กัญชาสามารถออกฤทธิ์ทางจิตประสาทได้
ในวรรณกรรมศาสนาพุทธยังมีการเปรียบเปรยขั้นตอนการผลิตผลิตภัณฑ์จากนมกับขั้นต่าง ๆ ของการตรัสรู้ โดยผลผลิตขั้นสูงสุด สรปิรมณฑ์ นั้นว่ากันว่าคือฆีหรือเนยใส
คุณค่าทางสารอาหาร
ฆีประกอบไปด้วยไขมันเกือบทั้งหมด โดย 62% คิดเป็นไขมันอิ่มตัว นอกจากนี้ ฆีแบบจำหน่ายที่พบทั่วไปในอินเดียยังมีองค์ประกอบของไขมันทรานส์อยู่มาก ซึ่งเป็นองค์ประกอบที่เพิ่มความเสี่ยงต่อการเกิดโรคหลอดเลือดหัวใจ นอกจากนี้ ฆียังเต็มไปด้วยออกซิไดส์ดคลอเลสเตอรอล อยู่ที่ 259 μg/g หรือคิดเป็น 12.3% ของปริมาณคลอเรสเตอรอลทั้งหมดในฆี ส่วนแลกโทส กับ เคซีน นั้นมีน้อยมากในฆี ทำให้สามารถรับประทานได้ในผู้ที่มีภาวะไม่ต้านทานต่อแลกโทส
ทหารพราน
ทหารพราน (อักษรย่อ: ทพ.) เป็นกำลังทหารราบเบากึ่งทหารซึ่งลาดตระเวนตามแนวชายแดนไทยและเป็นส่วนหนึ่งของกองทัพไทย ทหารพรานทำงานร่วมกับตำรวจตระเวนชายแดน แต่ถูกฝึกและติดอาวุธให้ทำการรบ ขณะที่ตำรวจตระเวนชายแดนเป็นหน่วยงานบังคับใช้กฎหมายมากกว่า และทหารพรานนาวิกโยธินในสังกัดกองทัพเรือนั้น ขึ้นการบังคับบัญชากับกองพลนาวิกโยธิน
ประวัติ
หน่วยทหารพรานจัดตั้งขึ้นเมื่อวันที่ 18 กรกฎาคม พ.ศ. 2521 ตามแนวคิดที่กำหนดไว้ว่า ทหารพราน คือ อาสาของประชาชน หรือเรียกว่านักรบประชาชน มีวัตถุประสงค์จัดตั้งเพื่อต่อสู้กับกองโจรพรรคคอมมิวนิสต์แห่งประเทศไทย และขับไล่กองโจรลงจากที่มั่นบนภูเขาในภาคตะวันออกเฉียงเหนือ(อีสาน) เป็นแนวคิดของพล.อ. ชวลิต ยงใจยุทธ ซึ่งขณะนั้นเป็นผู้อำนวยการศูนย์ปฏิบัติการกองทัพบกที่กองบัญชาการกองทัพไทยในกรุงเทพมหานคร หน่วยทหารพรานประกอบด้วยทหารใหม่จากพื้นที่ซึ่งได้รับผลกระทบจากการก่อการกำเริบของคอมมิวนิสต์ ทหารใหม่นั้นจะเข้ารับการฝึกเข้มข้นทั้งหมด45 วัน ได้รับแจกอาวุธสมัยใหม่ และถูกส่งกลับไปยังหมู่บ้านของตนเพื่อดำเนินปฏิบัติการกองโจรต่อคอมมิวนิสต์
หน่วยทหารพรานดำเนินหลายปฏิบัติการต่อขุนส่าในสามเหลี่ยมทองคำ และยังมีส่วนในการปฏิบัติความมั่นคงระหว่างการเผชิญหน้ากันที่ปราสาทพระวิหารใน พ.ศ. 2551 และ 2552
ข้อโต้เถียง
ช่วงแรกของการก่อตั้งทหารพรานบางคนเป็นอาชญากรที่ต้องคำพิพากษาแต่ได้มีการผ่อนผันโทษ บางส่วนก็สมัครเข้าเป็นทหารพรานเพื่อให้ได้รับพื้นที่ทำกิน ในบางพื้นที่ก็ใช้ทหารพรานทำหน้าที่แทนกองอาสารักษาดินแดน ซึ่งเป็นกำลังพลเรือนที่ปกป้องประชาชนในท้องถิ่นจากกองโจร จนถึงปลาย พ.ศ. 2524 ทหารพรานเข้าแทนที่ 80% ของหน่วยทหารปกติในการปฏิบัติภารกิจตามแนวชายแดนพม่า กัมพูชาและมาเลเซีย
ทหารพรานมีประวัติศาสตร์ที่เจ็บช้ำ โดยเป็นหน่วยที่มักถูกกล่าวหาว่ากระทำการโหดร้าย ใช้อำนาจโดยไม่ถูกต้องและมีส่วนพัวพันกับการค้ายาเสพติด นอกจากนี้ยังมีรายงานว่าหน่วยทหารพรานมีอันธพาลท้องถิ่นส่วนมาก ซึ่งมักใช้สถานะของตนก่ออาชญากรรมต่อเพื่อนพลเมืองต่อไป มีการปฏิรูปหลายครั้งนับตั้งแต่ พ.ศ. 2523 โดยเฉพาะอย่างยิ่งการคัดเลือกทหารใหม่ ซึ่งเป็นมืออาชีพมากกว่าที่เคยเป็นเมื่อยี่สิบปีก่อน
อดีตทหารพรานยังต้องสงสัยว่าเกี่ยวข้องกับกิจกรรมก่อการร้ายระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ในกรุงเทพมหานคร แต่ไม่มีหลักฐานชัดเจนในการกล่าวอ้าง มีเพียงรัฐบาลในตอนนั้นที่พูดว่ามีชายชุดดำในกลุ่มผู้ชุมนุม
หน่วยพิเศษ
พ.ศ. 2522 การหลั่งไหลเข้ามายังประเทศไทยของผู้อพยพชาวกัมพูชากลายเป็นปัญหาการเมืองสำคัญและเป็นประเด็นความมั่นคง โดยเฉพาะอย่างยิ่ง จากการที่ผู้อพยพหลายพันคนเคยเป็นนักรบเขมรแดง นายกรัฐมนตรีไทย พล.อ. เกรียงศักดิ์ ชมะนันท์ ทหารอาชีพซึ่งเคยเป็นผู้บัญชาการทหารสูงสุดมาก่อน ประกาศให้อำเภอติดชายแดนอยู่ภายใต้กฎอัยการศึกและอนุมัติให้การอำนวยการรวม กองบัญชาการทหารสูงสุด ควบคุมและจัดความปลอดภัยให้แก่ผู้อพยพ กองบัญชาการทหารสูงสุดสนองโดยจัดตั้ง หน่วยเฉพาะกิจ 80 ในเดือนกุมภาพันธ์ พ.ศ. 2523 หน่วยทหารพรานพิเศษนี้ได้รับมอบหมายหน้าที่ป้องกัน การจัดการผู้ลี้ภัย และจัดหาอาหารและอาวุธให้แก่ฝ่ายขัดขวางต่อต้านเวียดนามซึ่งประเทศไทยสนับสนุน โดยเฉพาะอย่างยิ่ง เขมรแดง เช่นเดียวกับแนวร่วมปลดปล่อยแห่งชาติประชาชนเขมร และ Armee Nationale Sihanouk Site หรือ ANS ระหว่างการมีอยู่ช่วงสั้น ๆ ของหน่วยเฉพาะกิจ 80 หน่วยถูกกล่าวหาว่ามีการละเมิดสิทธิมนุษยชนอยู่บ่อยครั้ง กระทั่งถูกยุบยกเลิกไปในเดือนสิงหาคม พ.ศ. 2531
= หน่วยทหารพราน = ในปัจจุบัน ทหารพรานมีกรมทหารพรานทั้งหมด 22 กรมทุกกองทัพภาคในไทย (276 กองร้อย) มีหมวดทหารพรานหญิงทั้งหมด 12 หมวด (71 หมู่) ดังนี้
ในปัจจุบัน กองทัพบกจัดกำลังทหารพราน สนับสนุนภารกิจป้องกันชายแดนในเขตรับผิดชอบของ กองทัพภาคที่ 1 และ 3 รวม 10 กรมทหารพราน และ 3 หมวดทหารพรานหญิง และสนับสนุนภารกิจการรักษา ความมั่นคงภายในพื้นที่จังหวัดชายแดนภาคใต้รวม 12 กรมทหารพราน และ 9 หมวดทหารพรานหญิง
ภาพรวมของการปฏิบัติงานในพื้นที่ จังหวัดชายแดนภาคใต้ตั้งแต่เหตุการณ์ปล้นปืน เมื่อ 4 ม.ค. 2547
กองทัพบก ได้จัดตั้งกองอำนวยการรักษาความมั่นคงภายในภาค 4 ส่วนหน้า (กอ.รมน. ภาค 4 สน.) เพื่อสนับสนุนการแก้ไขปัญหาในพื้นที่จังหวัดชายแดนภาคใต้ ซึ่งกำลังในส่วนของ กองทัพบกมีการจัดและประกอบกำลังจากหน่วยประเภทต่าง ๆ จากหน่วยกำลังรบหลัก หน่วยกำลังรบประจำพื้นที่กำลังทหารพราน หน่วยสนับสนุนการรบ และหน่วยสนับสนุนการช่วยรบที่จำเป็น สำหรับลำดับความเป็นมาของการจัดตั้งกรมทหารพรานในจังหวัดชายแดนภาคใต้ นับตั้งแต่ปี พ.ศ. 2547 หลังเกิดเหตุการณ์ปล้นอาวุธปืนจากกองพันพัฒนาที่ 4 อ.เจาะไอร้อง จ.นราธิวาส กองทัพบกได้เคลื่อนย้ายกำลังส่วนต่าง ๆ เข้าปฏิบัติงานในพื้นที่ โดยกำลังส่วนหนึ่ง ได้แก่ กำลังทหารพรานจำนวน 3 กรม และ 3 หมู่ทหารพรานหญิง ต่อมาในปี พ.ศ. 2549 ได้มีการขยายหน่วย ทหารพรานเพิ่มเติมอีกจำนวน 4 กรมทหารพราน และ 4 หมวดทหารพรานหญิง ปรากฏว่าสามารถทดแทน กำลังทหารหลักซึ่งมาจากกองทัพภาคต่างๆ ได้เป็นอย่างดี กองทัพบกจึงขออนุมัติรัฐบาลเพิ่มเติมกำลังทหาร พรานเพื่อทดแทนกำลังทหารหลักอีก 5 กรมทหารพราน และ 5 หมวดทหารพรานหญิง ให้พร้อมปฏิบัติงานใน เดือน ตุลาคม พ.ศ. 2554 และ เมษายน พ.ศ. 2555 ซึ่งกำลังทหารหลักจะถอนกำลังกลับจำนวน 7 กองพัน ดังนั้นตั้งแต่ปี พ.ศ. 2555 เป็นต้นไปจะมีทหารพราน 12 กรม กับอีก 9 หมวดทหารพรานหญิง เป็นหน่วยปฏิบัติการหลักในพื้นที่ควบคู่กับกองพลทหารราบที่ 15( พล.ร.15 ) กรมทหารพรานที่มีอยู่แล้วและปฏิบัติภารกิจอยู่เดิม โดยจัดเป็นหน่วยเฉพาะกิจจำนวน 7 หน่วย ประกอบด้วย
กรมทหารพราน ที่จัดตั้งขึ้นใหม่ในปี พ.ศ. 2554 – 2555
หมวดทหารพรานหญิง รับผิดชอบพื้นที่จังหวัดชายแดนภาคใต้จำนวน 9 หมวด ประกอบด้วย หมวดทหารพรานหญิง 12, 22, 32, 41, 42, 43, 44, 45, และ 46 ควบคุมโดยกองกำลังทหารพรานจังหวัดชายแดนภาคใต้ และแบ่งมอบให้หน่วยเฉพาะกิจกรมทหารพรานตามความเหมาะสม
เทนกุ
เทนกุ (Tengu; เทนงู เทนงุ เท็นกุ เท็นงุ เท็นกู ฯลฯ) อาจหมายถึง
การเป็นพิษจากสารหนู
การเป็นพิษจากสารหนู เป็นภาวะที่พบสารหนูในร่างกายสูงกว่าปกติ สารหนูจะยับยั้งการทำงานของเอนไซม์กว่า 200 ชนิดซึ่งส่วนใหญ่เกี่ยวข้องกับเมแทบอลิซึมและการสังเคราะห์-ฟื้นฟูดีเอ็นเอ หากได้รับในชั่วเวลาอันสั้นจะทำให้อาเจียน ปวดท้อง ท้องร่วงและมีอาการผิดปกติทางสมอง ในขณะที่ระยะยาวจะทำให้ผิวหนังหนาและเข้ม ปวดท้อง ท้องร่วง เหน็บชา มีอาการผิดปกติทางหัวใจและมะเร็ง สาเหตุทั่วไปของการได้รับสารหนูในปริมาณมากคือการดื่มน้ำที่ปนเปื้อน (ระดับแนะนำของสารหนูในน้ำดื่มคือต่ำกว่า 10–50 µg/L ) การทานยาแผนโบราณ การสูบบุหรี่และการใช้ยาฆ่าแมลง การวินิจฉัยจะใช้การตรวจปัสสาวะ เลือดและเส้นผม
การรักษาพิษจากสารหนูจะใช้กรดไดเมอร์แคปโตซักซินิกและกรด 2,3-ไดเมอร์แคปโต-1-โพรเพนซัลโฟนิก รวมถึงการชำระเลือดผ่านเยื่อ การป้องกันทั่วไปคือการดื่มน้ำที่ไม่ปนเปื้อนสารหนู ซึ่งเป็นสาเหตุหลักที่ทำให้ประชาชนกว่า 200 ล้านคนทั่วโลกมีระดับสารหนูในร่างกายสูงกว่าปกติ พื้นที่ที่ได้รับผลกระทบจากสารหนูมากที่สุดคือบังคลาเทศและเบงกอลตะวันตก มนุษย์ทราบถึงพิษสารหนูมานานกว่าพันปีแล้ว ตามที่มีบันทึกใน Ebers Papyrus ของอียิปต์เมื่อ 1500 ปีก่อนคริสตกาล
สุวบุญ จิรชาญชัย
ศาสตราจารย์ สุวบุญ จิรชาญชัย (เกิด พ.ศ. 2507) เป็นคณบดี อาจารย์ประจำวิทยาลัยปิโตรเลียมและปิโตรเคมี จุฬาลงกรณ์มหาวิทยาลัย และที่ปรึกษาสมาคมโพลิเมอร์แห่งประเทศไทย ศ.สุวบุญ จิรชาญชัย หรือ ศ.ดร.สุวบุญ จิรชาญชัย มีความเชี่ยวชาญด้านสาขาเคมี โดยเฉพาะเรื่อง พอลิเมอร์ชีวภาพ ซุปปราโมเลกุล พอลิเมอร์สังเคราะห์ พลาสติกย่อยสลายได้ทางชีวภาพ (biodegradable plastics) พอลิเมอร์เมมเบรนเซลล์ เชื้อเพลิง โดยได้สร้างผลงานตีพิมพ์ในวารสารวิชาการชั้นนำกว่า 80 เรื่อง เขาได้รับรางวัลนักวิจัยดีเด่นแห่งชาติในสาขาวิทยาศาสตร์เคมีและเภสัช ประจำปี พ.ศ. 2552 และรางวัลด้านวิชาการต่าง ๆ อีกมากมาย
ประวัติการศึกษา
ศ.สุวบุญ จิรชาญชัย สำเร็จการศึกษาระดับประถมศึกษาและมัธยมศึกษาตอนต้นจากโรงเรียนอัสสัมชัญ (อสช 25069) จากนั้นเขาศึกษายังโรงเรียนเตรียมอุดมศึกษา เป็นเวลาครึ่งปี ก่อนได้รับทุนรัฐบาลไทย (ทุน ก.พ.) เข้าศึกษาต่อยังประเทศที่ญี่ปุ่น ที่มหาวิทยาลัยโอซากะ ในสาขา Applied Fine Chem จนสำเร็จการศึกษาระดับปริญญาบัณฑิตในปี พ.ศ. 2532 จากนั้นจึงศึกษาต่อยังสาขาวิชาเดิม ที่มหาวิทยาลัยโอซากะ จนจบปริญญามหาบัณฑิต ในปี พ.ศ. 2534 หลังจากนั้นได้กลับมาเป็นอาจารย์ ก่อนที่จะไปศึกษาต่อที่มหาวิทยาลัยเดิม ด้วยทุนมูลนิธิฮิตาชิ จนสำเร็จปริญญาดุษฎีบัณฑิต ในปี พ.ศ. 2538
ประวัติการทำงาน
ภายหลังสำเร็จการศึกษาระดับปริญญาบัณฑิตแล้ว ในปี พ.ศ. 2535 ศ.สุวบุญ จิรชาญชัย ได้กลับมาเป็นอาจารย์สอนที่วิทยาลัยปิโตรเลียมและปิโตรเคมี จุฬาลงกรณ์มหาวิทยาลัย ตามความต้องการของวิทยาลัยปิโตรเลียมและปิโตรเคมีในขณะนั้น ซึ่งเป็นช่วงบุกเบิก หลังจากนั้นได้เข้าศึกษาต่อปริญญาเอก จนกลับมารับตำแหน่งสอนที่วิทยาลัยจวบจนปัจจุบัน โดยดำรงตำแหน่งเป็นคณบดี
วินโดวส์แอโร
วินโดวส์แอโร (Windows Aero) คือกราฟิกติดต่อผู้ใช้ที่มีขอบหน้าต่างเป็นแบบโปร่งใสและเบลอคล้ายกระจกซึ่งเรียกว่า Aero Glass และเป็นค่าเริ่มต้นของธีมในรุ่นส่วนใหญ่ของวินโดวส์วิสตาและวินโดวส์ 7
ความสามารถ
วินโดวส์แอโรมีความสามารถเพิ่มขึ้นจากธีมลูน่าในวินโดวส์เอ็กซ์พีอย่างมาก ซึ่งบางคุณสมบัติในปัจจุบันยังคงถูกใช้งานและได้รับการพัฒนาปรับปรุงอย่างต่อเนื่อง
คุณสมบัติของวินโดวส์แอโรที่อยู่ในวินโดวส์วิสตา
ในวินโดวส์ 7 วินโดวส์แอโรได้รับการแก้ไขโดยมีการเปลี่ยนแปลง UI เช่น อินเทอร์เฟซที่เป็นมิตรกับการสัมผัสมากขึ้นและเอฟเฟกต์ภาพและคุณสมบัติใหม่ ๆ มากมายรวมถึงท่าทางของอุปกรณ์ชี้ตำแหน่ง
การปรับปรุงครั้งใหญ่
อย่างไรก็ตามในวินโดวส์ 8 และ 8.1 ยังคงบางส่วนของวินโดวส์แอโรไว้อยู่ เช่นกราฟิกแอนิเมชันการย่อ-ขยายหน้าต่าง ไอคอนเดิมที่ยังไม่มีการปรับเปลี่ยน หรือรูปแบบการสั่งงานที่ไม่ค่อยเปลี่ยนแปลง
การยกเลิกใช้งาน
ในวินโดวส์ 10นั้นมีการปรับปรุงเมโทรให้ใช้งานง่ายมากยิ่งขึ้นและการตั้งค่าแบบใหม่ทดแทน Control Panel บางส่วน โดยมีการออกแบบหน้าต่าง ไอคอนใหม่บางส่วน และกราฟิกแอนิเมชันใหม่ที่ละทิ้งวินโดวส์แอโรทั้งหมด
การประท้วงในประเทศนิการากัว พ.ศ. 2556–2561
'''การประท้วงในประเทศนิการากัว พ.ศ. 2556–2561''' เป็นชุดการประท้วงต่อต้านประธานาธิบดีดานิเอล ออร์เตกา และการกระทำของรัฐบาลของเขาซึ่งรวมถึงการกำจัดฝ่ายค้านและการละเมิดสิทธิมนุษยชนของผู้ที่ประท้วงอย่างสันติ
ใน พ.ศ. 2557 เมื่อการก่อสร้างคลองนิการากัวกำลังจะเริ่มขึ้น ผู้ประท้วงหลายร้อยคนออกมาปิดถนนและปะทะกับตำรวจระหว่างการประกอบพิธีเริ่มขุดคลอง จากนั้นชาวนิการากัวนับหมื่นคนก็เริ่มประท้วงประธานาธิบดีออร์เตกาไม่เพียงแต่เรื่องคลอง แต่ยังรวมไปถึงสิ่งที่พวกเขาเรียกว่าระบบการเลือกตั้งที่มีการทุจริตด้วย
การประท้วงเกิดขึ้นอีกครั้งในเดือนเมษายน พ.ศ. 2561 หลังจากที่รัฐบาลออร์เตกาประกาศแผนการปฏิรูประบบหลักประกันสังคมซึ่งจะขึ้นอัตราภาษีและลดผลประโยชน์ต่าง ๆ ตำรวจและม็อบซันดินิสตาได้โจมตีและสังหารผู้ชุมนุมที่ไม่มีอาวุธหลายคน ทำให้ผู้คนลุกขึ้นสู้ หลังจากเหตุความไม่สงบอย่างร้ายแรงผ่านไป 5 วัน ออร์เตกาก็ประกาศยกเลิกการปฏิรูป นับแต่นั้นมาเขาก็ต้องเผชิญกับการประท้วงครั้งใหญ่ที่สุดในประวัติศาสตร์ของรัฐบาลของเขา โดยขบวนการประท้วงได้ประณามออร์เตกาในภาพรวมและเรียกร้องให้เขาลาออกจากตำแหน่ง
บาร์นีย์ (สุนัข)
บาร์นีย์ (Barney) เป็นสุนัขสายพันธุ์สกอตติชเทอร์เรียร์ ของจอร์จ ดับเบิลยู. บุช ประธานาธิบดีสหรัฐอเมริกา คนที่ 43 ดังนั้นมันจึงถูกเรียกขานว่า "สุนัขหมายเลข 1"
อรรถสิทธิ์ มหิทธิ
อรรถสิทธิ์ มหิทธิ หรือ บิ๊ก สระบุรี เป็นอดีตนักสนุกเกอร์อาชีพชาวไทย ปัจจุบันเป็นผู้บรรยายและพิธีกรรายการสนุกเกอร์
มหิทธิได้เข้าถึงรอบก่อนรองชนะเลิศในการแข่งขันชิงแชมป์โลกสมัครเล่นไอเอสบีเอฟ 2006 ในอัมมาน ประเทศจอร์แดน ซึ่งเขาพ่ายให้กับเคิร์ต แมฟลิน (Kurt Maflin) ไป 8-4 เฟรม เขาได้เข้าร่วมเมนทัวร์ในฤดูกาลสนุกเกอร์ 2008/2009 โดยได้รับตำแหน่งชนะเลิศในการแข่งขันชิงแชมป์โลกสมัครเล่นไอเอสบีเอฟ 2007 และได้ตกจากการเล่นอาชีพในฤดูกาล 2009/2010
อักษรม้ง
อักษรม้ง หรือ พ่าเฮ่าม้อง ( RPA : Phaj hauj Hmoob, พ่าเฮ่า : ) ประดิษฐ์เมื่อ พ.ศ. 2502 โดย ชอง ลือ ยัง นักวรรณคดีม้งที่อยู่ทางภาคเหนือของลาวใกล้กับเวียดนาม ชางเชื่อว่าอักษรถูกส่งผ่านมายังเขาจากพระเจ้า เขาพยายามฟื้นฟูวัฒนธรรมม้ง แต่ถูกฝ่ายรัฐบาลลอบฆ่าเพราะหวั่นเกรงอิทธิพลของเขาที่เพิ่มขึ้นเรื่อยๆ เขาออกแบบอักษรสำหรับภาษาขมุด้วยแต่สาบสูญไป อักษรนี้เขียนสระก่อนพยัญชนะแต่ออกเสียงพยัญชนะก่อน มีเสียงวรรณยุกต์ 8 เสียง ชาวม้งที่ใช้อักษรนี้มีน้อย โดยมากเป็นกลุ่มชาตินิยมเพราะอักษรนี้ประดิษฐ์โดยชาวม้งเอง
อรรถสิทธิ์ มหิทธิ
ในปี 2002 เขาได้ผ่านเข้าเล่นในรายการสะสมคะแนนในแอลจีคัฟ (LG Cup) ในรอบแรกแต่ได้แพ้ 1–5 เฟรมให้กับ เดวิด เกรย์ (David Gray) เป็นหนึ่งในการแข่งขันที่ถ่ายทอดสดทางโทรทัศน์เป็นครั้งแรกของเขาที่มีผู้ตัดสินโดย มิเคลลา แทปป์ (Michaela Tabb)
อักษรม้ง
อักขรวิธี
สระหนึ่งเสียงมีได้สองรูป ซึ่งมีพื้นเสียงวรรณยุกต์ต่างกัน การเติมเครื่องหมายเสริมบนสระจะทำให้วรรณยุกต์เปลี่ยนไป ในขณะที่พยัญชนะหลายเสียงใช้รูปเดียวกัน การเติมเครื่องหมายเสริมบนพยัญชนะจะทำให้ออกเสียงต่างกัน แต่หากพิจารณาพยัญชนะและสระทั้งหมดที่เติมเครื่องหมายเสริม จะพบว่าไม่ได้เรียงลำดับตามฐานกรณ์แต่อย่างใด ผู้ที่ศึกษาหรือใช้ต้องอาศัยความจำเป็นหลัก
ยูนิโคด
อักษรม้งถูกเพิ่มเข้าไปในยูนิโคดเมื่อเดือนมิถุนายน ค.ศ. 2014 ในรุ่นที่ 7.0.
บล็อกยูนิโคดของพ่าเฮ่าม้องอยู่ที่ U+16B00-U+16B8F:
ฟอนต์
ปัจจุบัน ยูนิโคดพ่าเฮ่าม้งสนับสนุนเฉพาะใน:
เท็งงุ
เท็งงุ ("สุนัขฟ้า, สุนัขสวรรค์") เป็นสิ่งมีชีวิตในตำนานของญี่ปุ่น โดยเชื่อว่าเท็งงุมีภาพลักษณ์ของปีศาจร้ายและมักจะสร้างพายุเข้าโจมตีผู้คนเสมอๆ ซึ่งประเทศญี่ปุ่นเป็นประเทศที่ถูกพายุถล่มบ่อยครั้ง เท็งงุเป็นข้ารับใช้ของไดเทนกุซึ่งมักปรากฏภาพของไดเทนกุที่ล้อมรอบไปด้วยเท็งงุ บางความเชื่อนั้นเชื่อว่าเท็งงุไม่ได้เป็นผีร้าย ทั้งยังเป็นปีศาจที่รักสงบและสุภาพ แต่การกระทำร้ายๆนั้นเป็นเพราะเท็งงุต้องทำตามคำสั่งของไดเทนกุ
ลักษณะ
ตามความเชื่อแล้ว เท็งงุมีแต่เพศผู้ จะอาศัยอยู่ในป่าลึก เป็นผีที่คาดเดาไม่ได้ ตามเรื่องเล่ามักจะพฤติกรรมที่คาดเดาได้ยาก บางครั้งมันจะลักพาตัวเด็กๆไปทิ้งไว้ในป่าแล้วเฝ้ามองเด็กที่หลงทางอยู่ในป่า แต่บางเรื่องเล่าผู้คนก็บอกว่าเมื่อใดที่หลงป่า ให้ขอร้องให้เท็งงุช่วยแล้วมันจะนำทางออกจากป่าให้ได้ เท็งงุยังชอบปล่อยข่าวลือ สร้างความวุ่นวายให้มนุษย์ แต่บางคนกลับเชื่อว่าเท็งงุชอบสงคราม อีกทั้งมันยังเชื่อว่ามนุษย์ไม่ควรมีอำนาจมากเกินไป เหตุการณ์การประท้วงหรือสงครามในสมัยก่อนจึงมักโทษว่าเป็นฝีมือของเท็งงุที่ปล่อยข่าวลือ
เท็งงุสามารถเรียกพายุได้ เชี่ยวชาญมนต์มายา และวิชาแปลงกาย มีพละกำลังมากทั้งยังเจนจัดการรบ เป็นสมุนที่พึ่งพาได้ของไดเทนกุซึ่งเป็นเทนกุที่มีลำดับชั้นสูงกว่า ลักษณะของเท็งงุคล้ายกับมนุษย์นก ซึ่งมักไปไหนมาไหนด้วยการบิน แต่ว่าไดเทนกุจะใช้วิธีเคลื่อนย้ายในพริบตา มากกว่าการบินถ้าเป็นระยะทางสั้นๆ
นิสัย
เท็งงุชื่นชมผู้กล้าที่กล้าต่อกรกับผู้นำทรราชย์ เท็งงุจะช่วยเหลือเหล่าผู้กล้า ให้สามารถสู้เพื่อความยุติธรรมได้ จึงมีคนเชื่อว่าการที่ชื่อเสียงของเท็งงุเสียหาย เป็นเพราะเหล่าผู้นำทรราชย์ที่สูญเสียอำนาจใส่ความเท็งงุ ดังนั้นแม้ว่าในยุคปัจจุบันมนุษย์จึงมีความยำเกรงเท็งงุ บางครั้งถึงกับเรียกว่าเป็น เทพพยาบาท เมื่อใดที่มนุษย์ล่มหลงในอำนาจ หรือผิดคำสาบาน เท็งงุจะออกมาจากเขาแล้วทำลายผู้นั้นให้สิ้น
ตำนาน
ตำนานที่มีชื่อเสียงเกี่ยวกับเท็งงุ คือ เรื่องราวของ มินะโมะโตะ โนะ โยะชิสึเนะ  (Minamoto no Yoshitsune)  ซึ่งเดิมชื่อว่าอุชิวากะมารุ เป็นลูกชายของ โยริโทโมะซึ่งเป็นเจ้าเมืองที่ถูกลอบสังหาร แต่อุชิวากะมารุได้รับการไว้ชีวิต อุชิวากะมารุจึงออกบวช และเร้นกายอยู่ในวัดแถบหุบเขาคุรามะ มีอยู่วันหนึ่ง อุชิวากะมารุได้ไปพบกับเท็งงุเข้า เท็งงุรู้สึกถูกชะตากับอุชิวากะมารุ จึงสอนเพลงดาบให้ จนอุชิวากะมารุเป็นนักดาบที่เก่งกาจ และสามารถรวบรวมกองกำลัง ชิงอำนาจกลับคืนมาได้เป็นผลสำเร็จ และได้เป็น มินาโมโตะ โน โยชิซึเนะ
ในภาพยนตร์เรื่อง จูมง นกสามขาเป็นสัญลักษณ์ของจูมง และเนื่องจากว่านกสามขากับเท็งงุมีลักษณะที่คล้ายกัน ซึ่งภาพลักษณ์ของเท็งงุไม่ค่อยดีนัก ทำให้ธิดาเทพยองมีอึนที่มองเห็นการมาของนกสามขาทำนายผิดพลาดไป คิดว่าจูมงจะเป็นกาลกีณีกับแคว้นพูยอ ต้องหาทางกำจัดเสีย ซึ่งธิดาเทพลืมไปว่าเท็งงุยังมีนิสัยชอบช่วยเหลือผู้กล้า ที่ลุกขึ้นต่อสู้กับผู้นำทรราชย์ ภายหลังธิดาเทพยองมีอึน จึงนับถือเท็งงุเป็นเทพคุ้มครอง
นกสามขาที่มีลักษณะคล้ายกับเท็งงุก็คืออีกาสามขา ยะตะกะระสุ (八咫烏) ซึ่งเป็นนกประจำตัวของเทพีสุริยาอะมะเตะระสุและเป็นสัญลักษณ์ของสมาคมฟุตบอลญี่ปุ่นในปัจจุบัน